 Na RICHARD MUNGUTI RAIA wawili wa Liberia na wawili wa Congo wanaoshtakiwa kwa kushiriki biashara feki ya dhahabu wamenyimwa dhamana na kuagizwa wazuiliwe katika gereza la Viwandani. Waliberia hao Joseph Bedell na Carace Ownze Toomey waliagizwa wazuiliwe na hakimu mkuu mahakama ya Milimani Lucas Onyina. Kuhusu Bedell, Bw Onyina alisema shtaka linalomkabili la kumlaghai raia wa Korea Bw Shanmugam Sundar Darmaraju kitita cha USD408,229 (Sawa na Sh 54 milioni za Kenya) nje ya Kenya haitasikizwa katika mahakama ya Kenya, kwani korti haina mamlaka. “Sheria i wazi kwamba raia wa kigeni hawezi shtakiwa nchini Kenya kwa makosa aliyotenda akiwa ng’ambo,” Bw Onyina alisema. Na wakati huo huo Onyina alisema shtaka lingine dhidi ya Bedell analoshtakiwa alifanya katika uwanja wa ndege wa Jomo Kenyatta (JKIA) akielekea Seol, Korea litasikizwa. Wakili Victor Mosoku anayemwakilisha Bedell aliomba mahakama iamuru mshtakiwa apelekwe hospitali kuu ya Kenyatta kutibiwa. Toomey anayeshtakiwa pamoja na Bedell alizuiliwa mahakama itathmini ripoti ya afisa wa urekebishaji tabia. Lakini nao Mathew Bayindu Patsum na Mercelin Wa Nyanguangu walizuiliwa hadi afisa wa urekebishaji tabia ahoji jamaa wao wanaoishi Kenya. Ripoti yao itawasilishwa kortini Aprili 2 2023. Mbali na shtaka la ulaghai, Mathew na Bruce wanakabiliwa na shtaka la kupatikana na misokoto 13 ya bhangi. Mathew na Mercelin wanakabiliwa na mashtaka ya kulaghai kampuni iliyoko mjini Seol nchini Korea USD 214,500 (Sawa na Sh27, 585, 000 thamani ya Kenya) wakidai wangeliitumia kilo 175 za dhahabu. Wawili hao walieleza kampuni hiyo wataipelekea dhahabu hiyo kutoka Uwanja wa ndege wa kimataifa wa Jomo Kenyatta (JKIA). Kampuni ya Tophead Vision Company Limited (TVCL) iliyo na afisi zake kuu Seol, Korea ilikuwa imeelezwa kuwa itapelekewa dhahabu hiyo kutoka JKIA punde tu itakapowasili kutoka nchi ya DRC Congo. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  